CONVOCATÒRIA DE PRESENTACIÓ DE PROPOSTES DE CURSOS D'ESTIU 1450 YWO A LES SEUS UNIVERSITÀRIES DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/1900)
  + [Valencià](/va/acuerdo/1900)






Selector de idioma

Leer

* [Español](/es/acuerdo/1900)
* [Valencià](/va/acuerdo/1900)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE PRESENTACIÓ DE PROPOSTES DE CURSOS D'ESTIU 3062 UEU A LES SEUS UNIVERSITÀRIES DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
==================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE PRESENTACIÓ DE PROPOSTES DE CURSOS D'ESTIU 7625 ONZ A LES SEUS UNIVERSITÀRIES DE LA UNIVERSITAT D'ALACANT

Data d'aprovació
:   14/11/2011

Data de publicació
:   22/11/2011

Òrgan competent
:   Vicerectora d¿Extensió Universitària

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=1900.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/1900)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/1900)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE PRESENTACIÓ DE PROPOSTES DE CURSOS D'ESTIU 4173 FDW A LES SEUS UNIVERSITÀRIES DE LA UNIVERSITAT D'ALACANT&url=https://www.boua.ua.es/va/acuerdo/1900)

**Títol:** CONVOCATÒRIA DE PRESENTACIÓ DE PROPOSTES DE CURSOS D'ESTIU 4409 EYT A LES SEUS UNIVERSITÀRIES DE LA UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Vicerectora d¿Extensió Universitària

**Data d'aprovació:** dilluns, 14 de novembre de 2011

CONVOCATÒRIA DE PRESENTACIÓ DE PROPOSTES DE CURSOS D'ESTIU 2281 VLA A LES SEUS UNIVERSITÀRIES DE LA UNIVERSITAT D'ALACANT

Josefina Bueno Alonso, vicerectora d'Extensió Universitària de la Universitat d'Alacant,

RESOL

Convocar un termini de presentació de propostes de cursos d'estiu 2012 per a les seus universitàries de La Marina (Benissa), Cocentaina, la Nucia, Oriola i Villena segons les següents bases:

1. Aquesta convocatòria es regeix, pel que fa a les normes de caràcter acadèmic, per la Normativa de la Universitat d'Alacant de Cursos Especials de menys de 200 hores i Comissió de Reconeixement de Crèdits de Lliure Elecció.

2. Les propostes de cursos han de tenir en compte els següents aspectes:

1. NORMES D'ORDRE ACADÈMIC

- Els cursos han de ser de 15 o 20 hores presencials i ajustar-se al calendari següent:

SEU DE LA MARINA (BENISSA): del 9 al 13 de juliol de 2012.

SEU DE COCENTAINA: del 16 al 20 de juliol de 2012.

SEU DE LA NUCIA: del 9 al 27 de juliol de 2012.

SEU D'ORIOLA: del 16 al 27 de juliol de 2012 (en col·laboració amb la Càtedra Arquebisbe Lloaces).

SEU DE VILLENA: del 9 al 27 de juliol de 2011.

- El nombre i data de realització dels cursos es distribuirà en funció del seu caràcter i de les necessitats d'infraestructura que requerisquen. Aquestes dates seran acordades en reunió acadèmica amb cada director o directora.

El nombre final de cursos d'estiu es decidirà en funció del pressupost per a l'any 2012 i la viabilitat econòmica.

- Les propostes han de ser presentades per professorat a temps complet de la Universitat d'Alacant.

- Cada professor pot participar com a director en un curs només i no podrà dirigir en un mateix curs acadèmic més de tres activitats, tret que l'organització d’aquestes li corresponga en funció d’un càrrec específic. Cada curs podrà tenir un màxim de dos directors.

Les tasques de gestió del director o directora de el curs tindran assignat un valor equivalent en hores docents; aquest valor equivaldrà al 10% de la pròpia càrrega lectiva.

- El professorat de la Universitat d'Alacant podrà impartir un màxim de sis hores lectives en un mateix curs. No obstant això, tenint en compte la natura de les propostes presentades, es podran estudiar casos particulars.

És requisit de la normativa de la CECLEC que la col·laboració del professorat de la Universitat d'Alacant en aquestes activitats no supere per curs acadèmic el 50% de la seua capacitat docent en titulacions oficials o de la seua càrrega, en cas que aquesta supere la capacitat. El professorat que tinga reducció de la seua capacitat docent per estar cursant llicenciatures, doctorat o fent una tesi doctoral no tindrà dedicació a activitats de cursos especials.

- Les propostes han d’incloure una previsió de les despeses del curs amb les retribucions del professorat participant, els viatges i les nits d'hotel previstes, tal com es detalla en l'imprès de sol·licitud.   
  
 - Les propostes que requerisquen la utilització d'aplicacions informàtiques haurien d'incloure un detall del programari necessari per a cada curs. Quant a això, el Centre Coordinador de Seus Universitàries sol·licitarà un informe al Servei d'Informàtica de la UA per a contrastar la viabilitat del curs.

- Per als cursos seleccionats se sol·licitarà el reconeixement de la Comissió de Crèdits de Lliure Elecció i Cursos Especials, amb 1 o 2 crèdits segons corresponga, i de l'Institut de Ciències de l'Educació.

- Per a la realització de cada curs cal un mínim de 30 alumnes matriculats. Les propostes seleccionades que no arriben a aquest mínim podran ser cancel·lades prèvia reunió amb els responsables

- El nombre màxim d'alumnes per curs és de 100, tret d’excepcions prèviament notificades. En el cas de cursos que necessiten aula d'informàtica, el nombre màxim de matricules serà de 30.   
  
 - L'horari dels cursos podrà ser en torn de matí, de vesprada o de matí i vesprada. Tots els cursos, d’1 o 2 crèdits, podran distribuir-se de manera intensiva (torn de matí i vesprada), per a reduir el nombre de dies i facilitar així una major assistència d'alumnat i públic.

II. NORMES DE COORDINACIÓ I ORGANITZACIÓ

La retribució per direcció i coordinació del curs serà de 450 € per als cursos de 20 hores i de 300 € per als cursos de 15 hores. Aquesta retribució quedarà supeditada al finançament extern i la matriculació final del curs.

- Les retribucions del professorat de la Universitat d'Alacant s'han d’ajustar al que disposa el Consell Social. La retribució econòmica del professorat aliè a la Universitat d'Alacant es determinarà d'acord amb el que establisca la proposta del director del curs.

- Els participants en taules rodones i debats percebran els honoraris estipulats, però no originaran despeses d'allotjament.

- Com a norma general, les reserves de bitllets d'avió i tren es gestionaran amb l'agència de viatges contractada pel Centre Coordinador de les Seus Universitàries. Els bitllets gestionats directament pel professorat, haurien de tenir el vistiplau previ del Centre Coordinador de les Seus Universitàries.

- El Centre Coordinador de les Seus Universitàries es farà càrrec de les despeses de viatge dels professors per la via més directa i la tarifa més econòmica. Una vegada emesos, no s'admetran canvis de bitllet d'avió, excepte causa major. Al professorat que es trasllade pels seus propis mitjans, se li reemborsarà l'import del desplaçament, sempre que ho haja comunicat amb antelació.

- L'allotjament dels ponents es farà en un hotel concertat. El Centre Coordinador de les Seus podrà assumir les despeses d'estada màxima d’1 nit per cada professor, en cas que siga necessari.

- Els dinars i sopars que calguen es faran als restaurants concertats amb un menú especial.

En cap cas es cobriran les despeses de viatge d'acompanyants, ni les despeses extraordinàries de caràcter personal com ara telèfon, bugaderia, bar, etc.

- El director o directora del curs serà responsable de les relacions amb el Centre Coordinador de les Seus Universitàries i de les gestions necessàries per al desenvolupament del curs.   
  
 - Funcions que corresponen al director o directora del curs:

* Una vegada seleccionat el curs, la direcció ha de remetre al Centre Coordinador de les Seus Universitàries, abans del dia 10 de febrer de 2012, aquesta documentació:

- Programa definitiu (horari i títols), ajustat a l'horari establit per cada seu universitària.

- Informe favorable dels departaments que tenen adscrites àrees de coneixement del curs.

- Informe favorable del consell dels departaments afectats, en què s'aprove la participació del seu professorat.

- Programari necessari que no estiga disponible en la UA.

- De cada professor aliè a la UA: currículum abreujat (màxim 1 full A4), fotocòpia del DNI (anvers i inrevés), fitxa d'alta de tercers emplenada i signada, que es farà arribar al coordinador del curs.

La comissió podrà decidir la revocació de l'aprovació del curs si s'incompleix aquest termini, si el programa definitiu difereix substancialment de la proposta inicial o si no s'aporta el programari requerit.

* Informar els ponents sobre aquests aspectes organitzatius:

- Dates del curs, horari d'intervenció i títol de la ponència.

- Condicions de viatge, allotjament, desplaçament i retribució.

- Previsió d'infraestructures, material tècnic i programari necessari de suport a la docència.

* Garantir que cada ponent envie amb suficient antelació i en format electrònic el material didàctic o resum de la ponència, incloent la bibliografia recomanada.

* Comunicar al Centre Coordinador de les Seus Universitàries qualsevol canvi en el programa inicial (horaris, professorat, etc.).

* Col·laborar amb el Centre Coordinador de les Seus Universitàries per a l'adequada difusió del curs entre els possibles alumnes i el potencial públic interessat en la temàtica del curs proposat.

* Proporcionar adreces de contacte per a la difusió del curs entre possibles interessats.

* Atendre, acadèmicament com organitzativa, els ponents convidats.

* Supervisar l'assistència de l'alumnat en totes les sessions.

* Avaluar l'aprofitament de l'alumnat, mitjançant la prova d'avaluació que corresponga, per a la concessió de crèdits de lliure elecció.

* Signar les actes corresponents i els diplomes acreditatius.

* Distribuir, recollir i remetre una enquesta de satisfacció de l'alumnat.

* Atendre els mitjans de comunicació quan calga, a més d’assistir a la roda de premsa de presentació dels cursos.

* Al llarg del curs, ha d'atendre personalment el bon desenvolupament de la seua activitat, en col·laboració amb el Centre Coordinador de les Seus Universitàries, difonent tots els actes culturals programats i donant-hi suport amb la seua assistència quan siga possible.

3. El Centre Coordinador de les Seus Universitàries s'encarregarà de la coordinació administrativa i de la gestió econòmica i acadèmica dels cursos que s'aproven. A més, facilitarà la informació i col·laboració necessàries per a la presentació de propostes (x.pyse@ya.kj).

4 SOL·LICITUDS

4.1. El termini de presentació de sol·licituds finalitza el 20 de gener de 2012.

4.2. Les sol·licituds han de presentar-se al Registre General o als registres auxiliars de la Universitat d'Alacant, adreçades al Centre Coordinador de les Seus Universitàries (edifici Germà Bernàcer), entenent com a data de presentació la de l'entrada de la sol·licitud en el registre. El Vicerectorat d'Extensió Universitària podrà sol·licitar informació complementària sobre els cursos proposats fins al dia 25 de gener de 2012.

4.3. L'imprès de sol·licitud estarà disponible al Centre Coordinador de les Seus Universitàries i en l'adreça

<http://web.ua.es/va/seus/pdi/pdi.html>

5. SELECCIÓ I BAREMACIÓ DE LES PROPOSTES

5.1. Les propostes seran baremades per una comissió formada per:

La vicerectora d'Extensió Universitària, qui actuarà com a presidenta.

La directora del Secretariat d'Extensió Universitària, qui actuarà com a secretària.

Un membre de la Comissió de Crèdits de Lliure Elecció Curricular i Cursos Especials.

El coordinador o coordinadora acadèmica de cada seu universitària.

5.2. Els criteris que determinaran l'admissió i selecció de les propostes presentades seran els següents:   
  
 ¿ L'adequació de les temàtiques proposades al context socioeconòmic de cadascuna de les seus, a més de l’impacte potencial de l'activitat en la realitat del municipi o la seua comarca, amb especial referència als següents aspectes:

- Benissa: ensenyament i aprenentatge de les llengües. Turisme.

- Cocentaina: llenguatge, comunicació i divulgació científica.

- La Nucia: Multilingüisme. Educació. Tecnologies de la informació i la comunicació. Enginyeria i construcció. Música.

- Oriola: Conservació del patrimoni històric i artístic. Espiritualitat. Medi ambient i riscos naturals. Turisme. Societat i antic règim.

- Villena: Ciències jurídiques. Igualtat. Solidaritat. Educació. Tecnologies de la informació i la comunicació. Medi ambient.

¿ La metodologia innovadora que fomente l'aspecte pràctic de l'aprenentatge i promoga la interacció entre estudiantes i docents (proposta de tallers, taules redones, eixides de camp, visites culturals i projecció de pel·lícules comentades o documentals).

¿ L'especialització del curs o el caràcter interdisciplinari de les propostes.

¿ L'estimació del cost de cada curs i la col·laboració d'empreses o entitats externes a la UA en el disseny, docència, promoció o finançament del curs.

¿ L'adequació a la infraestructura i mitjans tècnics de cada seu.

¿ Les propostes de cursos impartits en llengües estrangeres.

¿ Es valorarà l'ús del valencià com a llengua vehicular, especialment en les seus de predomini lingüístic valencià.

6. La selecció de les propostes estarà condicionada a les disponibilitats pressupostàries, viabilitat econòmica i d'infraestructura. La resolució es farà pública el 30 de gener de 2012.

7. CALENDARI

- Presentació de propostes: fins al 20 de gener de 2012

- Resolució de la comissió i comunicació als proponents: 30 de gener de 2012

- Data límit de lliurament de la documentació i programa definitiu: 10 de febrer de 2012

- Obertura del termini de matriculació: 24 d'abril de 2012

- Data límit per a enviar el material didàctic i confirmar les necessitats de viatge per part del professorat: 28 de maig de 2012.

Josefina Bueno Alonso

Vicerectora d'Extensió Universitària

Alacant, 14 de novembre de 2011





[Carretera Sant Vicent del Raspeig s/n  
03576 Sant Vicent del Raspeig - Alacant  
 Tel. 52 900 8703 - Fax 78 921 8946](https://www.google.es/maps/@87.206454,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12486&trk=tyah&trkInfo=tarId%3I9758898372287%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)